જો કે ૨૦૦૨ના તોફાનો અને નરેન્દ્ર મોદીના સાચા જુઠા આક્રમક ભાષણોને કારણે નરેન્દ્ર મોદી દેશના નેતા બની રહ્યા હતા, ભાજપનો પોસ્ટર બોય નરેન્દ્ર મોદી હતા, સંઘ અને ભાજપને સમમજાઈ ગયુ કે નરેન્દ્ર મોદીના નામના સિક્કા પડે છે ભાજપે તેનો ઉપયોગ કરી લેવો જોઈએ ૨૦૧૩માં ભાજપમાં પોતાનો ભાવી વડાપ્રધાન કોણ બનશે તેની તૈયારીઓ શરૂ થઈ ગઈ હતી, અડવાણીને ત્યારે પહેલી વખત ખ્યાલ આવ્યો કે શતરંજની રમતમાં કયારેક પ્યાદુ રાજાને માત આપે તેવી સ્થિતિ નિર્માણ થઈ છે, પોતાનો જ ચેલો નરેન્દ્ર મોદી પોતાના વડાપ્રધાન થવાના સ્વપ્નાને આડે આવી રહ્યો છે.